Rakèt

Un raket espasial of kohete ta un mashin ku ta usá un motor di kombustibel, ku ta produsí e energia sinétiko nesesario pa e ekspanshon di e gasnan, ku ta ser lansa dor di un pipa propulsor (yama propulshon a reakshon). Pa ekstenshon, e vehíkulo, generalmente espasial, tin motor di propulshon di e sorto akí ta wòrdu denominá raket of misil. Normalmente, su ophetivo ta manda artefaktonan (espesialmente satélit artifisial i sonda espasial) of nave espasial i hòmber na e espasio.
Un kohete ta formá pa un struktura, un motor de propulshon a reakshon i un karga útil. E struktura ta sirbi pa protehá e tankinan di propelente i oksidante i e karga útil. Ta yama tambe kohete na motor di propulshon.

 Historia 
Robert Hutchings Goddard e promé buelo di un raket propulsá ku kombustibel líkido (gasolin i oksígeno), lansá e 16 di mars di 1926, den Auburn, Massachusetts, Merka.
E orígen di e kohete akí ta probabelmente oriental. e promé notisia ku nos tin di su uso ta den año 1232, den China, kaminda a wòrdu inventá e pòlbu.
Ta eksistí relato di e uso di raket yama flecha di kandela den e siglo XIII, den defensa di e kapital di e provinsia china di Henan.
E raket a ser introdusí den Oropa dor di e árabenan.
Durante e siglonan XV i XVI a wòrdu usá komo arma insendiaria (pa kos kima kos). Posteriormente, ku e perfekshonamentu di e artileria, e kohete béliko a disparsé te e siglo XIX, i a wòrdu usá di nobo durante e Gueranan Napoleónika .
E raket dje koronèl ingles William Congreve a wòrdu usá na España durante e sitio di Cádiz (1810), den e promé Guera Carlista (1833 - 1840) i durante e guera di Marruecos (1860).
Na final dje siglo XIX i prinsipio di e siglo XX, a a aparesé e promés sientífikonan ku a konvertí e raket den un sistema pa pushá un vehíkulo aeroespasiale ku hende aden.. Entre nan ta destaká e ruso Konstantín Tsiolkovski, e aleman Hermann Oberth i e merikano Robert Hutchings Goddard,i, despues e ruso Serguéi Koroliov i Valentin Gruchensko i e aleman Wernher von Braun.
E raket konstruí dor di Goddard, ounke chikitu, tabatin tur prinsipionan di e raketnan moderno , manera orientashon pa giroskoop, por ehèmpel.

Lansamentu di un kohete Bùmper 2 dor Merka den yüli di 1950 den Cabo Cañaveral. E raket aki tabata un V-2 adaptá.
E alemannan, liderá pa Wernher von Braun,a desaroyá durante e di dos Guera Mundial e raket V-1 i V-2 (A-4 den terminologia aleman), ku tabata e base pa e investigashon riba raketnan di Merka i Union Sovietiko den e postguera. Tur dos e bombnan nazi, usá pa bombardiá París i London na final di e guera, por ser definí komo raket of misil di guera. Realmente, e V-1 no a yega ser un raket, sino un misil ku tabata bula komo un avion di proporshon na choro.

 Kohete Saturno V 
Inisialmente a desaroyá raket espesífikamente destiná pa uso militar, normalmente konosí komo misilnan balístiko interkontinental. E programanan espasial ku e merikano i e rusonan a start. Nan a basa e raket proyektá ku metanan propio pa e siensia di astronáutika, derivá di e raket di uso militar. Partikularmente e raket usá den e programa espasial soviétiko tabata derivá di e R.7, misil balístiko, ku a wòrdu usa pa lansá e mishonnan Sputnik.
Destaká, pa e banda merikano, e Astrobee, e Vanguard, e Redstone, e Atlas, e Agena, e Thor-Agena, e Atlas-Centauro, e seri Delta, e titanan i Saturno denominadá Protón.
Otro paísnan ku a konstruí raketnan, ku e meta di un programa espasial propio, ta; Fransia, inglatera(ku a bandon’é), Japan, China, Argentina, Brasil i India, i e konsorsio oropeo ku ta konsistí di e Agensia Espasial Oropeo (ESA), ku a konstruí i eksplotá e raket lansá den Ariane.

Category:Transporte